334 Satisfactio

Quia tripliciter pecco, scilicet, corde, ore, et opere, ideo tripliciter penitere et satisfacere debeo. Scilicet, corde per compunccionem in quo est dolor. Ore per confessionem in qua est pudor. Opere per satisfaccionem in qua est labor per orbe percucio et tundo pectus meum. In quo actu reperio tria predicta, tria experimencia, scilicet, ictum, sonum, tactum: in ictu relucet contriccio, in sono confessio, in tactu satisfaccio.

Item, non solet penitens vno uel paucis digitis pectus tundere, sed omnibus digitis simul. Quoniam sicut manus habet quinque digitos, sic satisfaccio debet habere quinque partes, scilicet, orationem, abstinenciam, elemosinam, laborem, asperam indictionem, de quibus Psal. [34:13]: *Induebar* me *cilicio; humiliabam in jejunio animam meam, et oratio mea in sinu meo convertetur*.

Item, triplex est affectus siue virtus satisfaccionis: vitare culpam, augere gratiam, soluere penam.

¶ Item, species satisfaccionis consistunt in operibus misericordie quorum septem corporalia et septem spiritualia. Corporalia sunt visito, poto, cibo, redimo, tego, colligo, condo. Visito infirmum, cibo esurientem, redimo captiuum, tego nudum, colligo hospitem peregrinum, et vagum condo, id est, sepelio mortuum.

¶ Septem spiritualia sunt corripe, suade, doce, solare, remitte, fer, ora. Corripe peccante, suade, id est, consule errantem, doce ignorantem, solare desolatum, remitte iniurianti, fer, id est, supporta infirmum, ora pro inimico.

¶ De partibus principalibus ipsam integrantibus, que sunt ieiunium, oratio, elemosina, alie species satisfactionis reducuntur quasi superarie. Nam cilicium vsus sanearum, durum cubile, vigilie, peregrinaciones, discipline nudipedaciones, et alia corporis satisfactoria ad ieiunium reducuntur. Ad elemosinam spectat omne beneficium corporale seu spirituale proximo ex habitu.

¶ Ad orationem spectant alia spiritualia cuiusmodi sunt cantare, legere, predicare.

Item, secundum quosdam doctores ieiunium tenet infirmum locum in satisfaciendo, oratio medium, elemosina suppremum que videtur vniuersam medicinam efficere, Luc. 11[:41]: *Date eleemosynam: et omnia munda sunt vobis*. Tob. 4[:11]: *Eleemosyna ab omni peccato liberat*. Et secundum Thomam, *Super 4 Sentenciis*, et in *Secunda Secunde*, elemosina virtualiter includit orationem et ieiunium et hoc dupliciter quia elemosina obligat recipientem ad orandum et ieiuniandum pro ipso dante et quia elemosina est sicut oblatio quedam habens vim orationis. Et per subtractio bonorum que ordinatur ad conseruacionem corporis per elemosinam factam virtualiter continet ieiunium quo maceratur corpus.

Sentire [c. 343], vide infra folium.